جمهورباشقانی رجب طیب اردوغان، یورد ایچین‌ده ترور هؤرگوتلرینین بؤیوک درجه‌ده بیتیریلمه نقطه‌سینه گلدیگینی سؤیله‌دی.
ژاندارم و ساحل گوونلیک آکاد‌میسینین ایستادیومون‌دا دونن گئچیریله‌ن، "ژاندارم و ساحل گوونلیک آکاد‌میسینین باشقانلیغی سوبای و آست‌سوبای ماذونیت تؤرنینده" دانیشان اردوغان تروریستلرین سوریه‌ده یاراتماق ایستدیگی ترور کوریدورونا توخوندو.
پرزیدنت،
"ترور کوریدورونون باتی آیاغینی قیردیق، دوغو آیاغینی دا قیرینجا بؤیوک اویونو پوزموش اولاجاییق" ایفاده‌لرینی ایشلتدی.
دونن سحر روسیا پرزیدنتی ولادیمیر پوتین ایله بونلاری دانیشدیقلارینی قید ائد‌ن پرزیدنت اردوغان، گله‌جک هفته ده آمریکا بیرلشمیش دؤولتلرینین پرزیدنتی دونالد ترامپ ایله بونلاری دانیشاجاقلارینی بیلدیردی.
تورکییه‌نین آرتیق ماسادا اولدوغونا ایشاره ائد‌ن اردوغان، دانیشاراق یوللارینا داوام ائد‌جکلرینی وورغولادی.
دوغو آغدنیزده‌کی گلیشمه‌لرله باغلی اولاراق دا رجب طیب اردوغان،
"دؤرد گمی ایله بیز اوراداییق. اما دؤرد گمیمیزین یانین‌دا دنیز گوجلریمیزین ساواش گمیلری وار. عینی شکیل‌ده هاوا گوجلریمیز دایم اورادا. اوراداکی فعالیتیمیزی یئریدیریک و سونا قدر یئریده‌جییک. قوزئی قیبریسداکی سویداشلاریمیزین حاقلاری و اؤز حاقلاریمیزی اورادا قوروماغا سؤز وئردیک و بو یولا داوام ائدجییک" دئدی.
پرزیدنت اردوغان، تورکییه‌نین، عراق‌دان سوریه‌یه، دوغو آغدنیزدن قوزئی آفریقایا، آتلانتیک اؤته‌سیندن آوروپایا قدر، چیخارلارینی قوروماغین مباریزه‌سینی وئردیگینی وورغولادی.
